देशातील कोरोनाबाधितांची संख्या 1,07,46,183 वर

24 तासांत 13,052 नवे रुग्ण

नवी दिल्ली – देशातील कोरोनाबाधितांची संख्या 1 कोटीच्या पार गेल्याने चिंता प्रचंड वाढली आहे. त्यामुळे नागरिकांनी आपापली काळजी घेणे आवश्यक आहे. त्यातच देशात मागील 24 तासांत 13,052 नव्या कोरोना रुग्णांची नोंद झाली असून 127 कोरोना रुग्णांनी आपला जीव गमावला आहे. यासह देशाची एकूण कोरोना रुग्णसंख्या आता 1,07,46,183 वर पोहोचली असून कोरोनाबळींचा आकडा 1,54,274 इतका झाला आहे. तसेच आरोग्य मंत्रालयाने दिलेल्या माहितीनुसार, काल दिवसभरात 13,965 जण कोरोनामुक्त झाल्याने देशात आतापर्यंत 1,04,23,125 व्यक्तींनी कोरोनावर यशस्वी मात केली आहे, तर सध्या 1,68,784 जण कोरोनावर उपचार घेत आहेत.

India reports 13,052 new COVID-19 cases, 13,965 discharges, and 127 deaths in the last 24 hours, as per Union Health Ministry

Total cases: 1,07,46,183
Total recoveries: 1,04,23,125
Death toll: 1,54,274
Active cases: 1,68,784 pic.twitter.com/WgU7DiXthz

— ANI (@ANI) January 31, 2021

दरम्यान, गेल्या काही महिन्यांपासून कोरोनाचा संसर्ग वाढत असल्याने केंद्र सरकारकडून लॉकडाऊनची कडक अंमलबजावणी करण्यात आली होती. परंतु त्यानंतर अर्थव्यवस्था रुळावर आणण्यासाठी सुरू करण्यात आलेल्या अनलॉकच्या काळात रुग्णसंख्येने मोठी उसळी घेतली. परंतु आता मात्र दिवसेंदिवस दिवसभरातील रुग्णसंख्या घटताना दिसत आहे. तरी देशातील एकूण रुग्णसंख्या 1 कोटीच्या पार गेल्याने चिंता वाढली आहे. तसेच ब्रिटनमध्ये आढळलेल्या नव्या कोरोना विषाणूने भारतातही शिरकाव केल्यामुळे सर्वांनी काळजी घेणे आवश्यक आहे.