देशातील कोरोनाबाधितांची संख्या 1,12,10,799 वर

24 तासांत 18,711 नवे रुग्ण!

नवी दिल्ली – राज्यात कोरोना परिस्थितीबाबत चिंता वाढत असतानाच आता देशभरातही कोरोनाचे रुग्ण झपाट्याने वाढत आहेत. देशात मागील 24 तासांत 18,711 नव्या कोरोना रुग्णांची नोंद झाली असून 100 कोरोना रुग्णांनी आपला जीव गमावला आहे. यासह देशाची एकूण कोरोना रुग्णसंख्या आता 1,12,10,799 वर पोहोचली असून कोरोनाबळींचा आकडा 1,57,756 इतका झाला आहे. तसेच आरोग्य मंत्रालयाने दिलेल्या माहितीनुसार, काल दिवसभरात 14,392 जण कोरोनामुक्त झाल्याने देशात आतापर्यंत 1,08,68,520 व्यक्तींनी कोरोनावर यशस्वी मात केली आहे, तर सध्या 1,84,523 जण कोरोनावर उपचार घेत आहेत.

India reports 18,711 new #COVID19 cases, 14,392 discharges and 100 deaths in the last 24 hours, as per the Union Health Ministry

Total cases: 1,12,10,799
Total discharges: 1,08,68,520
Death toll: 1,57,756
Active cases: 1,84,523

Total vaccination: 2,09,22,344 pic.twitter.com/MXgVL7xsT5

— ANI (@ANI) March 7, 2021

दरम्यान, भारतात कोरोनाचा शिरकाव झाल्यानंतर केंद्र सरकारकडून लॉकडाऊनची कडक अंमलबजावणी करण्यात आली होती. परंतु त्यानंतर अर्थव्यवस्था रुळावर आणण्यासाठी सुरू करण्यात आलेल्या अनलॉकच्या काळात रुग्णसंख्येने मोठी उसळी घेतली. सध्या भारतात कोरोना लसीकरणाचा दुसरा टप्पा सुरू आहे, मात्र देशाची एकूण रुग्णसंख्या कोटीच्या संख्येत गेल्याने चिंता वाढली आहे. तसेच परदेशात आढळलेल्या नव्या कोरोना विषाणूने भारतातही शिरकाव केल्यामुळे सर्वांनी काळजी घेणे आवश्यक आहे.